വ്യവസായിയെ ഭീഷണിപ്പെടുത്തിയ സംഭവം വ്യാജ പ്രചാരണമെന്ന് നേതൃത്വം, ബ്രാഞ്ച് സെക്രട്ടറിക്കെതിരെ നടപടിയില്ല കൊല്ലം:ചവറയില് പ്രവാസി വ്യവസായിയെ ഭീഷണിപ്പെടുത്തിയ ബ്രാഞ്ച് സെക്രട്ടറിക്കെതിരെ നടപടി വേണ്ടെന്ന് സിപിഎം. നിലം നികത്താന് സഹായം ചെയ്യാത്തതിന്റെ പേരില് ബ്രാഞ്ച് സെക്രട്ടറിക്കെതിരെ വ്യാജ പ്രചാരണം നടത്തുകയാണെന്നാണ് സിപിഎം കൊല്ലം ജില്ലാ നേതൃത്വത്തിന്റെ നിലപാട്. രണ്ട് പേര് തമ്മിലുള്ള ഫോണ് സംഭാഷണം എന്നതിനപ്പുറം ഭീഷണി മുഴക്കിയ ബ്രാഞ്ച് സെക്രട്ടറി ബിജുവിനെതിരെ നടപടിയെടുക്കാന് കാരണങ്ങളൊന്നും ഈ സംഭാഷണത്തില് ഇല്ലെന്നും കൊല്ലത്തെ സിപിഎം നേതാക്കള് വിശദീകരിച്ചു. നിലം നികത്താനുള്ള വ്യവസായിയുടെ ശ്രമത്തിന് ബിജു കൂട്ടുനിന്നില്ലെന്നും ഇത് വ്യക്തമാക്കുന്ന തെളിവുകള് പാര്ട്ടിയുടെ പക്കലുണ്ടെന്നും നേതാക്കള് വിശദീകരിച്ചു. എന്നാല് പരസ്യമായി മാധ്യമങ്ങള്ക്കു മുന്നില് ബിജുവിനെ ന്യായീകരിക്കാന് സിപിഎം നേതാക്കളാരും തയ്യാറല്ല.സംഭവത്തില് വ്യവസായി മുഖ്യമന്ത്രിക്ക് നല്കിയിരുന്നു.